Az új Abby tökéletes. Nem iszik, kerüli a káromkodást, a pólói kifogástalan rendben sorakoznak a szekrényében – azt hiszi, elegendő távolság választja el a múltjában rejlő sötétségtől. De amikor megérkezik a legjobb barátjával, Americával a főiskolára, az új élet felé vezető útja gyorsan megváltozik. Travis izmos testét tetoválások borítják, tipikus laza srác, azt testesíti meg, amire Abbynek szüksége van – és amit szeretne elkerülni. Abby távolságtartása felkelti a kíváncsiságát, és cselhez folyamodik egy egyszerű fogadás segítségével: ha ő veszít, önmegtartóztató marad egy hónapig, ha Abby marad alul a játszmában, Travisnél fog lakni ugyanennyi ideig. Travis nem is sejti, hogy a párjával hozta össze a sors, akármelyikük is nyer. Szerelem és játék keveredik a népszerű írónő, Jamie McGuire regényében, amely a fiatal olvasók körében nagy népszerűségre számíthat. Ne hagyd ki, játszd meg te is a tétjeidet! Szerinted Abby nyer vagy Travis? Vagy ebben a játékban nincsenek vesztesek?

Ajánlók

„Csak azért nem olvastam végig ezt a regényt egy nap alatt, mert

aludnom is kellett.”

Amazon

„Azzal a figyelmeztetéssel kellene kiadni ezt a könyvet, hogy az

olvasónak fel kell készülnie arra, hogy a regény annyira leköti, hogy míg

a végére nem ér, semmi mást nem fog elvégezni. Esküszöm, hogy így

lesz! A Bookwhisperer a kihagyhatatlan olvasmányok listájára javasolja

hivatalosan is.”

Bookwhisperer

„Egy ültő helyemben elolvastam, egyszerűen képtelen voltam letenni!

Mire végeztem, már élőhalott voltam, de istenem, mennyire megérte!”

Barnes and Noble

„Bevallom, képtelen vagyok ellenállni egy jó szerelmi regénynek, ami

egyben csavaros történet is, és a Gyönyörű sorscsapás eleget tett ennek

a kívánságomnak; pontosan azt kaptam tőle, amire vágytam. Magával

ragadott a cselekmény bonyolítása. Észbe sem kaptam, már az utolsó

fejezetnél jártam. Kétség sem fér hozzá, hogy a kedvenc modern szerelmi regényem,

amit valaha is olvastam.”

Waterstones